Na podlagi petega odstavka 144. člena Energetskega zakona (Uradni list RS, št. 60/19 – uradno prečiščeno besedilo in 65/20) ter soglasja Agencije za energijo št. xxx z dne xx.xx.202x in soglasja Vlade Republike Slovenije, št. xxx z dne xx.xx.202x, SODO, sistemski operater distribucijskega omrežja električne energije, d. o. o., Maribor, izdaja

Spremembo SISTEMSKIH OBRATOVALNIH NAVODIL ZA

DISTRIBUCIJSKI SISTEM ELEKTRIČNE ENERGIJE

1. člen

V drugem odstavku 68. člena se za besedilom »ki se šteje kot posel« briše vejica in besedna zveza **»ki presega okvir«**.

1. člen

Točka a). tretjega odstavka 136. člena se spremeni tako, da se glasi:

**»v primeru merilnega mesta objekta, ki je v solastnini ali skupni lastnini dveh ali več oseb, ali merilnega mesta posameznega dela objekta z več stanovanjskimi ali poslovnimi enotami, ki je v solastnini ali skupni lastnini dveh ali več oseb, se sklenitev pogodbe o uporabi sistema šteje kot posel rednega upravljanja, za katerega je potrebno soglasje solastnikov, ki imajo skupaj več kot polovico idealnih deležev.«.**

1. člen

(1) Prvi odstavek 157. člena se spremeni tako, da se glasi:

**»Distribucijski operater določi identifikator merilnega mesta z dvema številkama:**

* **z lastno največ 2-mestno šifro distribucijskega območja brez vodečih ničel, ki ji sledi pomišljaj in v okviru distribucijskega območja unikatna največ 7-mestna zaporedna številka; in**
* **z GS1 kodo distribucijskega operaterja GSRN, ki je sestavljena iz 8-mestne predpone distribucijskega operaterja »38311158« in 10-mestnega dodatka.«**

(2) V drugem odstavku 157. člena se beseda »**Številko**« zamenja z besedo »**Identifikator**«.

1. člen

V prvem odstavku 161. člena se briše beseda **»tekočega«**.

1. člen

(1) Prvi odstavek 163. člena se spremeni tako, da se glasi:

**»Distribucijski operater zagotovi in namesti zahtevano merilno in komunikacijsko opremo. Stroške namestitve plača uporabnik sistema distribucijskemu operaterju na podlagi cenika storitev distribucijskega operaterja, ki niso zajete v omrežnini in ga potrdi AGEN.«**

(2) Drugi odstavek 163. člena se spremeni tako, da se glasi:

**»Distribucijski operater zagotavlja vzdrževanje merilne in komunikacijske opreme na merilnem mestu iz prvega odstavka tega člena ter njegovo nadomestitev po izteku dobe overitve.«**

(3) Za obstoječim drugim odstavkom 163. člena se doda nov tretji odstavek, ki se glasi:

**»Nabavo, namestitev in vzdrževanje števca električne energije in njegovo pripadajočo opremo iz petega odstavka 177. člena teh SONDSEE zagotovi sam uporabnik na svoje stroške.«**

1. člen

V četrtem odstavku 245. člena se briše beseda **»dejanskega«**.

1. člen

(1) Tretja alineja prvega odstavka 287. člena se na koncu dopolni tako, da se glasi:

**»**- končne odjemalce in proizvajalce, ki jim je uvrstitev v merjen diagram določena **na osnovi določb teh SONDSEE oziroma drugih predpisov**.**«**.

(2) Za obstoječim tretjim odstavkom 287. člena se doda nov četrti odstavek, ki se glasi:

**»Za merilna mesta uvrščena v merjeni diagram s priključno močjo do vključno 43 kW se v primeru, da ob določitvi merjenih diagramov za obračunsko obdobje za merilno mesto manjka več kot 10 odstotkov 15-minutnih odčitkov, v preostali diagram uvrstijo celotne količine obračunskega obdobja.«**

1. člen

V 1. alineji prvega odstavka 289. člena se besedna zveza **»četrtega, petega, šestega in sedmega odstavka 287.«** nadomesti z besedno zvezo **»303.«**.

1. člen

V drugem odstavku 303. člena se datum na koncu stavka **»1. januarjem 2022«** nadomesti z datumom **»1. junijem 2022.«**.

1. člen

(1) Za obstoječim 305. členom se doda nov 306. člen, ki se glasi:

**»Obe številki identifikatorja merilnega mesta iz 157. člena se v izmenjavi podatkov o merilnem mestu uporabljata najkasneje do 31.12.2028. Po preteku tega roka se začne z opuščanjem številke iz prve alineje prvega odstavka 157. člena.«**

(2) Dosedanja 306. in 307. člen se preštevilčita in postaneta 307. in 308. člen.

1. člen

(1) V Prilogi 5 »Navodila za priključevanje in obratovanje proizvodnih naprav in hranilnikov priključenih v distribucijsko elektroenergetsko omrežje«, poglavje III.5 se razpredelnica III.1 spremeni tako, da se glasi:

**»Razpredelnica III.1: Zahteve za posamezne vrste proizvodnih naprav glede na način njihovega obratovanja in njihove delovne moči iz Soglasja za priključitev (*P*PN)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Delovna moč PN** | **Nap. nivo priklopa** | **TIP PN  (RfG)** | **Zagotavljanje skladnosti** | **Vrsta PN** | **Št. faz priklopa** | **Karakteristika  jalove moči** | **Karakteristika delovne moči** | **Zaščita na LM** | **Način obratovanja** |
| **0 W** < ***P*PN** < **800 W** | **NN** | **--** | **--** | **vse** | **1** | **--** | **--** | **Z-Uf-A ali ekviv. vsebovana** | **P** |
| **800 W** ≤ ***P*PN** < **3,7 kW** | **NN** | **A** | **ENOSTAVEN postopek** | **vse** | **1** ali **3** | **--** | **D-1** | **Z-Uf-A** | **M, P** |
| **3,7 kW** ≤ ***P*PN** < **10,0 kW** | **NN** | **A** | **ENOSTAVEN postopek** | **vse** | **1\*\*\*** ali **3** | **--** | **D-1** |
| **10,0 kW** < ***P*PN** ≤**150 kW** | **NN** | **A** | **ENOSTAVEN postopek** | **vse** | **3** | **--** | **D-1** | **Z-Uf-B ali Z-Uf-A** | **M, P** |
| **150 kW** < ***P*PN** < **250 kW** | **NN** | **B** | **POENOSTAVLJEN postopek** | **vse** | **3** | **J-N3** | **D-1** | **Z-Uf-B** | **M, P** |
| **SN \*** | **B** | **STANDARDEN postopek** | **vse** | **3** | **J-S1** | **D-1** |
| **250 kW** ≤ ***P*PN** < **5,0 MW** | **SN** | **B** | **STANDARDEN postopek** | **vse** | **3** | **J-S1** | **D-1, D-2, D-3** | **Z-Uf-B** | **M, P** |
| **NN \*\*** | **B** | **POENOSTAVLJEN postopek** | **vse** | **3** | **J-N3** | **D-1, D-2, D-3** |
| **5,0 MW** ≤ ***P*PN** < **20,0 MW** | **SN** | **C** | **RAZŠIRJEN postopek** | **vse** | **3** | **J-S2** | **D-2, D-3** | **Z-Uf-C** | **M, P** |
| **20,0 MW** ≤ ***P*PN** | **SN** | **D** | **POPOLN postopek** | **vse** | **3** | **J-S2** | **D-2, D-3** | **Z-Uf-C** | **M, P** |

**\* Dovoljeno samo, če tehnične karakteristike obstoječega omrežja to zahtevajo!**

**\*\* Dovoljeno samo, če tehnične karakteristike obstoječega omrežja to dopuščajo!**

**\*\*\* Dovoljeno samo v primeru obstoječega enofaznega priključka!«**

(2) V Prilogi 5 »Navodila za priključevanje in obratovanje proizvodnih naprav in hranilnikov priključenih v distribucijsko elektroenergetsko omrežje«, poglavje VI.2.6 »Neravnotežje moči (NN omrežje)« se na koncu poglavja doda nov četrti odstavek, ki se glasi:

**»Izjemoma se lahko v primeru obstoječega enofaznega priključka za enofazni EM, ki bo priključen za obstoječim merilnim mestom, določi njegova maksimalna priključna moč v višini 80% priključne moči odjema.«**

(3) V Prilogi 5 »Navodila za priključevanje in obratovanje proizvodnih naprav in hranilnikov priključenih v distribucijsko elektroenergetsko omrežje«, poglavje XII.2 »Karakteristika jalove moči J-N2« se briše zgornja izmed slik naslovljenih s »Slika XII.3: Grafični prikaz predpisane karakteristike jalove moči J-N2.«.

(4) V Prilogi 5 »Navodila za priključevanje in obratovanje proizvodnih naprav in hranilnikov priključenih v distribucijsko elektroenergetsko omrežje«, se v naslovu poglavja XVII.4.1. zamenja številka »10« s številko »**150**«.

# KONČNA DOLOČBA

1. člen

Te spremembe SONDSEE začnejo veljati petnajsti dan po objavi v Uradnem listu Republike Slovenije.

Št. SODO-xxx/2x-MM

Maribor, dne xx. oktobra 202x

EVA 202x-xxxx-xxxx

SODO, d.o.o., Maribor

mag. Stanislav Vojsk, direktor

OBRAZLOŽITEV ČLENOV

K 1. členu

Po ustaljeni sodni praksi se priključitev objekta na elektrodistribucijsko omrežje šteje za posel v zvezi z rednim upravljanjem stvari v smislu drugega odstavka 67. člena SPZ, po kateri za takšne posle ni potrebno soglasje vseh solastnikov. Je pa po tej določbi potrebno soglasje solastnikov, ki imajo skupaj več kot polovico idealnih deležev (UPRS sodba I U 535/2017-18 z dne 10. 9. 2019, UPRS sodba II U 153/2015 z dne 20. 1. 2016, VSL Sodba I Cp 3441/2010 z dne 16. 2. 2011).

K 2. členu

Kot iz spremembe 68. člena, tudi v tem členu smiselno enako izhaja, da tudi za sklenitev Pogodbe o uporabi sistema zadošča soglasje solastnikov, ki imajo skupaj več kot polovico idealnih deležev.

K 3. členu

Z predlagano dopolnitvijo se zagotavlja skladnost z Aktom o identifikaciji entitet v elektronski izmenjavi podatkov med udeleženci na trgu z električno energijo in zemeljskim plinom (Ur.l.RS 39/15 in 36/16) ter uskladitev z dejanskim stanjem v informacijskih sistemih distribucijskega operaterja oziroma njegovih pooblaščenih izvajalcev nalog GJS DO.

K 4. členu

Z predlagano dopolnitvijo se zagotavlja skladnost z dejanskim stanjem določanja številke merilne točke. Ta številka se ne določa zaporedno, ampak naključno po posebnem algoritmu distribucijskega operaterja v okviru dodeljenega številčnega prostora.

K 5. členu

S predlaganimi spremembami je postavljena jasna razmejitev stroškov in lastništva merilne in komunikacijske opreme. Distribucijski operater zagotovi potrebno merilno in komunikacijsko opremo ob prvi priključitvi in ob vsaki zamenjavi, uporabnik krije stroške namestitve po ceniku storitev, ki niso zajete v omrežnini. Lastnik merilne in komunikacije opreme je distribucijski operater oziroma distribucijsko podjetje, ki na podlagi pogodbe z distribucijskim operaterjem nabavlja opremo in izvaja storitve GJS DO.

K 6. členu

V tem členu se predlaga brisanje besede »dejanskega«, saj je lastnik merilnega mesta solidarno in neomejeno odgovoren za vse obveznosti nastale na njegovem merilnem mestu iz naslova neupravičenega odjema, ne glede na to ali je skladno z določbo 5. alineje prvega odstavka 136. člena SONDSEE pooblastil uporabnika sistema.

K 7. členu

V 287. člen se doda vsebina, ki predstavlja vsebinsko dopolnitev primerov uvrščanja končnih odjemalcev v merjen diagram, poleg primerov, ki so zajeti v drugih področnih zakonih, je bilo treba dodati sklicevanje na določbe SONDSEE, zlasti primer sklicevanja na drugi odstavek 303. člena SONDSEE.

Na koncu se ta člen dopolnjuje še z določbo, da se v primeru, če ob določanju merjenega diagrama za merilna mesta z priključno močjo do vključno 43 kW manjka več kot 10 odstotkov 15-minutnih odčitkov, takšna količina manjkajočih odčitkov ne nadomešča s povprečnimi količinami, ampak se celotne količine za obračunsko obdobje uvrstijo v preostali diagram

K 8. členu

V tem členu je izvedena sprememba, ki je zamenjala sklicevanje iz neobstoječih določb 287. člena na določbe 303. člena.

K 9. členu

V tem členu se po preučitvi pobude sekcije IPET in EZS SVDEE za prestavitev pričetka predvidenega uvrščanja negospodinjskih odjemalcev v merjene diagrame za bilančni obračun le-ta sprejme in v predlogu podanem v javno obravnavo določi prestavitev pričetka uvrščanja negospodinjskih odjemalcev v merjene diagrame za bilančni obračun določen v drugem odstavku 303. člena iz 1. januarja 2022 na 1. junij 2022.

K 10. členu

V dosedanji praksi je merilno mesto označeno z obema številkama iz 3. člena teh sprememb, skladno z aktom navedenim v obrazložitvi 3. člena teh sprememb. Ker je označevanje entitete z dvema številkama nesmiselno, obenem pa se trenutno v procesih izmenjave podatkov uporabljata obe številki, predlagamo prehodno obdobje, v katerem bodo deležniki na trgu z električno energijo in drugimi energetskimi storitvami imeli možnost ustrezne prilagoditve svojih informacijskih sistemov skladno s tem členom.

K 11. členu

V prvem odstavku tega člena so izvedeni popravki Razpredelnice III.1 skladno z izdanim Pravilnikom o tehničnih zahtevah za priključitev proizvodnih naprav električne energije na distribucijsko omrežje in o izvajanju 5. člena Uredbe komisije EU 2016/631 o vzpostavitvi kodeksa omrežja za zahteve za priključitev proizvajalcev električne energij na omrežje (Ur.l.RS 97/21). Popravljena je meja med tipoma A in B. Prav tako je glede na zahteve poglavja VI.2.6 iz priloge 5 jasneje določeno, koliko sme v primeru obstoječega enofaznega priključka na distribucijsko omrežje znašati moč elektroenergijskega modula priključenega za obstoječim merilnim mestom.

V drugem odstavku je na koncu poglavja VI.2.6 »Neravnotežje moči (NN omrežje)« dodan nov četrti odstavek, ki za enofazni energijski modul (EM) priključen za obstoječim merilnim mestom, ki se napaja iz distribucijskega omrežja preko obstoječega enofaznega priključka, določa maksimalno priključno moč na 80% priključne moči odjema. To pomeni več kot 3,7 kW, kot je v tem poglavju dovoljeno maksimalno neravnotežje moči v primeru trifaznega priključka, in ne več kot 6,4 kW, ki pomeni 80% od maksimalne moči enofaznega priključka (8 kW – 1×35A). S tem je tudi ustrezno implementirana zahteva trenutno veljavne uredbe o samooskrbi (pogoj 80% za individualno samooskrbo).

V tretjem odstavku tega člena je odstranjena zgornja izmed obeh slik označenih z »Slika XII.3: Grafični prikaz predpisane karakteristike jalove moči J-N2.« - redakcijski popravek.

V četrtem odstavku tega člena je v naslovu poglavja XVII.4.1. popravljena številka - redakcijski popravek.

K 12. členu

V tem členu je določen 15 dnevni rok za začetek veljavnosti sprememb po objavi v Uradnem listu RS.